Diari Oficial de la Generalitat Valenciana


Sumari del DOGV 9565, del 30-03-2023 (2023/3341)

RESOLUCIÓ de 24 de març de 2023, del director general de Salut Pública i Addiccions, per la qual s'amplia el termini màxim per a resoldre el procediment de concessió de l'acció concertada per a la prestació del servei de caràcter sanitari dels programes de tractament de drogodependències i altres addiccions en habitatges de suport a la incorporació sociolaboral.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9565

Data del DOGV
:   30-03-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/3341


Data del document
:   24-03-2023

Organisme emissor
:   Conselleria de Sanitat Universal i Salut Pública

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Sanitat Universal i Salut Pública

RESOLUCIÓ de 24 de març de 2023, del director general de Salut Pública i Addiccions, per la qual s'amplia el termini màxim per a resoldre el procediment de concessió de l'acció concertada per a la prestació del servei de caràcter sanitari dels programes de tractament de drogodependències i altres addiccions en habitatges de suport a la incorporació sociolaboral. [2023/3341]  
Per la Resolució de 15 de desembre de 2022, del conseller de Sanitat Universal i de Salut Pública, es convoca l'acció concertada per a la prestació del servei de caràcter sanitari dels programes de tractament de drogodependències i altres addiccions en habitatges de suport a la incorporació sociolaboral. (DOGV 9510/12.01.2023)  
En l'article 8, Procediment de tramitació, de l'Ordre 3/2017, d'1 de març, de la Conselleria de Sanitat Universal i Salut Pública, per la qual es regula l'acció concertada per a la prestació de serveis a les persones en l'àmbit sanitari (DOGV 7998/13.3.2017), s'indica: «Transcorreguts tres mesos des de la data de presentació de la sol·licitud, sense que s'hagueren subscrit els acords d'acció concertada derivats de la convocatòria efectuada, es podran entendre desestimades les sol·licituds de concertació presentades».  
Des del Servei de Promoció de Conductes Saludables i Prevenció de les Addiccions i Drogodependències es va procedir a la revisió de la documentació i al requeriment de l'esmena d'aquesta; posteriorment es constitueix la comissió de valoració el dia 8 de març de 2023 i es requereix de nou documentació per a incloure-la en cada expedient.  
  
L'article 32.1 de la Llei 39/2015, d'1 d'octubre, del procediment administratiu comú de les administracions públiques, indica: «L'Administració, excepte precepte en contra, podrà concedir d'ofici o a petició dels interessats, una ampliació dels terminis establits, que no excedisca de la meitat d'aquests, si les circumstàncies ho aconsellen i amb això no es perjudiquen drets de tercer. L'acord d'ampliació haurà de ser notificat als interessats», resolc:  
  
Primer  
Ampliar el termini màxim de resolució i notificació del procediment pel qual es convoca l'acció concertada per a la prestació del servei de caràcter sanitari dels programes de tractament de drogodependències i altres addiccions en habitatges de suport a la incorporació sociolaboral. S'amplia el termini establit en l'article 8 de l'Ordre 3/2017 de manera que la data màxima per a resoldre i notificar el procediment passa a ser el 19 de maig de 2023.  
  
Segon  
La present resolució tindrà efecte a partir de l'endemà de la publicació en el Diari Oficial de la Generalitat Valenciana i resultarà aplicable al procediment pel qual es convoca l'acció concertada per a la prestació del servei de caràcter sanitari dels programes de tractament de drogodependències i altres addiccions en habitatges de suport a la incorporació sociolaboral.  
  
Tercer  
Contra aquesta resolució d'ampliació de termini de resolució del procediment de concessió no es pot interposar cap recurs.  
  
València, 24 de març de 2023.- El director general de Salut Pública i Addiccions: Julio Mañez Prats.